turjo4nis/wikipedia-bn-dump-20250701 huggingface dataset:
জোনাকী

ল্যামপিরিডি পতঙ্গ পরিবারের একটি গুবরে পোকা বর্গ হল কলিওপ্টেরা। বাংলায় এর নাম তমোমণি। এরা মূলত পাখাওয়ালা গুবরে পোকা যাদেরকে সাধারণভাবে জোনাকি পোকা বলা হয়। কারণ, তারা জৈব রাসায়নিক ব্যবস্থায় নিজের শরীর থেকে আলো উৎপন্ন করে। এরা এই আলো দ্বারা যৌন মিলন ঘটানো বা শিকারের উদ্দেশ্যে জ্বেলে থাকে। এরা কোল্ড লাইট বা নীলাভ আলো উৎপন্ন করে কোন আল্ট্রাভায়োলেট বা ইনফ্রারেড তরঙ্গ ছাড়া। এই আলোর রং হলুদ, সবুজ বা ফিকে লাল হতে পারে। আলোর তরঙ্গ দৈর্ঘ্য হল ৫১০ থেকে ৬৭০ ন্যানোমিটার। পূর্ব আমেরিকার ধীরে ধীরে জ্বলজ্বলে "নীল ভূত" এর মতো কিছু প্রজাতি নীল আলো (<৪৯০ ন্যানোমিটার) নির্গমন করতে পারে বলে মনে করা হয়, যদিও এটি পারকিনেজে প্রভাবের কারণে তাদের সত্যিকারের সবুজ নিঃসরণ আলো সম্পর্কে একটি মিথ্যা ধারণা রয়েছে।

প্রায় ২০০০ জোনাকির প্রজাতি পাওয়া গেছে গ্রীষ্ম এবং নাতিশীতোষ্ণ মন্ডলের এলাকায়। অনেকেই ভেজা-কাঠ আছে এমন এলাকা বা ডোবা জাতীয় এলাকায় থাকে যেখানে তাদের লার্ভারা  বেঁচে থাকার জন্য অনেক খাদ্য পায়। তাদের ছানা বা কীটগুলো থেকেও আলো নির্গত হয় এদের গ্লোওয়ার্ম বলা হয়। আমেরিকায় এই গ্লোওয়ার্মকে Phengodidae বলা হয়। অনেক প্রজাতিতেই নারী পুরুষ উভয় পতঙ্গ উড়তে পারে, কিন্তু কিছু প্রজাতির স্ত্রীরা উড়তে অক্ষম।

জোনাকীর আলো
জোনাকী এক প্রকারের পতঙ্গ। এই পতঙ্গের তলপেটে স্বয়ংপ্রভ নীলাভ-সবুজ দ্যুতি থাকে। রাতের অন্ধকারে এদের তারার মত মিটমিট করতে দেখা যায়। এরা সমবেতভাবে এক ছন্দে মিটমিট করতে পারে।

এই দ্যুতি আসে লুসিফারিন অক্সিজেন ও এ.টি.পি.র সংমিশ্রণের লুসিফারেজ দ্বারা অনুঘটিত জারণ থেকে।

পৃথিবীতে লাল ও সবুজ আলোর জোনাকি পোকা দেখা যায়।

জোনাকিসহ কিছু পোকামাকড় আলো ছড়ায়। পোকামাকড়ের এই আলোকিত বৈশিষ্ট্যকে বায়োলুমিনেসেন্স বা জৈব আলোকধারা বলে।জোনাকির জিনোম ডিকোড করেছেন বিজ্ঞানীরা। গবেষণার সময় জোনাকির হালকা অঙ্গের গঠন, সক্রিয়করণ ও অবস্থানের জন্য দুটি জিনের খোঁজ পান তারা। এলাবিডি-বি ও এলইউএনসি-৪ নামের দুটি জিনের কারণেই জোনাকি আলো ছড়ায়।

তথ্যসূত্র

আরো পড়ুন

বহিঃসংযোগ

 An introduction to European fireflies and glow-worms 
 Firefly.org – Firefly & Lightning Bug Facts, Pictures, Information About Firefly Insect Disappearance
 Firefly simulating robot, China
 NCBI taxonomy database
 Museum of Science, Boston – Understanding Fireflies
 Video of a firefly larva in Austria
 FireflyExperience.org – Luminous Photography and Videos of Fireflies & Lightning Bugs

পতঙ্গ
ল্যামপিরিডি
রাত
শালবন বৌদ্ধ বিহার

শালবন বৌদ্ধ বিহার বাংলাদেশের প্রাচীন সভ্যতার নিদর্শনগুলোর মধ্যে অন্যতম। কুমিল্লা জেলার লালমাই-ময়নামতি প্রত্নস্থলের অসংখ্য প্রাচীন স্থাপনাগুলোর একটি এই বৌদ্ধ বিহার। এটি ১২শ প্রত্নতাত্ত্বিক এলাকা হিসেবে চিহ্নিত।

অবস্থান 

কুমিল্লার ময়নামতিতে খননকৃত সব প্রত্নতাত্ত্বিক নিদর্শনের মধ্যে শালবন বিহার অন্যতম প্রধান। কোটবাড়িতে বার্ডের কাছে লালমাই পাহাড়ের মাঝামাঝি এলাকায় এ বিহারটির অবস্থান। বিহারটির আশপাশে এক সময় শাল-গজারির ঘন বন ছিল বলে এ বিহারটির নামকরণ হয়েছিল শালবন বিহার। এর সন্নিহিত গ্রামটির নাম শালবনপুর। এখনো ছোট একটি বন আছে সেখানে। এ বিহারটি পাহাড়পুর বৌদ্ধবিহারের মতো হলেও আকারে ছোট।

নির্মাণ 
ধারণা করা হয় যে খৃস্টীয় সপ্তম শতাব্দীর শেষ থেকে অষ্টম শতাব্দীর প্রথম ভাগে দেববংশের চতুর্থ রাজা শ্রীভবদেব এ বৌদ্ধ বিহারটি নির্মাণ করেন। শালবন বিহারের ছয়টি নির্মাণ ও পুনর্নির্মাণ পর্বের কথা জানা যায়। খৃস্টীয় অষ্টম শতাব্দীর মধ্যে তৃতীয় পর্যায়ে কেন্দ্রীয় মন্দিরটি নির্মাণ করা হয় ও বিহারটির সার্বিক সংস্কার হয় বলে অনুমান করা হয়। চতুর্থ ও পঞ্চম পর্যায়ের নির্মাণকাজ ও সংস্কার কাজ সম্পন্ন হয় নবম-দশম শতাব্দীতে।

বর্ণনা 
আকারে এটি চৌকো। শালবন বিহারের প্রতিটি বাহু ১৬৭.৭ মিটার দীর্ঘ। বিহারের চার দিকের দেয়াল পাঁচ মিটার পুরু। কক্ষগুলো বিহারের চার দিকের বেষ্টনী দেয়াল পিঠ করে নির্মিত। বিহারে ঢোকা বা বের হওয়ার মাত্র একটাই পথ ছিল। এ পথ বা দরজাটি উত্তর ব্লকের ঠিক মাঝামাঝি স্থানে রয়েছে। প্রতিটি কক্ষের মাঝে ১.৫ মিটার চওড়া দেয়াল রয়েছে। বিহার অঙ্গনের ঠিক মাঝে ছিল কেন্দ্রীয় মন্দির।

কক্ষ 
বিহারে সর্বমোট ১১৫ টি কক্ষ আছে। কক্ষের সামনে ৮.৫ ফুট চওড়া টানা বারান্দা ও তার শেষ প্রান্তে অনুচ্চ দেয়াল। প্রতিটি কক্ষের দেয়ালে তিনটি করে কুলুঙ্গি রয়েছে। কুলুঙ্গিতে দেবদেবীর মূর্তি, তেলের প্রদীপ ইত্যাদি রাখা হতো। এই কক্ষগুলোতে বৌদ্ধ ভিক্ষুরা থাকতেন। সেখানে বিদ্যাশিক্ষা ও ধর্মচর্চা করতেন।

হলঘর 
বিহারের বাইরে প্রবেশদ্বারের পাশে দক্ষিণ-পূর্ব কোণে একটি হলঘর রয়েছে। চার দিকের দেয়াল ও সামনে চারটি বিশাল গোলাকার স্তম্ভের ওপর নির্মিত সে হলঘরটি ভিক্ষুদের খাবার ঘর ছিল বলে ধারণা করা হয়। হলঘরের মাপ ১০ মিটার গুণন ২০ মিটার। হলঘরের চার দিকে ইটের চওড়া রাস্তা রয়েছে।

প্রত্নতাত্ত্বিক খনন 
প্রত্নতাত্ত্বিক খননের মাধ্যমে বিহারটির ধ্বংসাবশেষ থেকে আটটি তাম্রলিপি, প্রায় ৪০০টি স্বর্ণ ও রৌপ্য মুদ্রা, অসংখ্য পোড়া মাটির ফলক বা টেরাকোটা, সিলমোহর, ব্রোঞ্জ ও মাটির মূর্তি পাওয়া গেছে। এগুলো বাংলাদেশের প্রাচীন প্রত্নতাত্ত্বিক ঐতিহ্যের স্বাক্ষর বহন করছে।

গ্রন্থপঞ্জী 
 ইফফাত আরা, ‌‌জানার আছে অনেক কিছু‌‌, ১৯৯৯, দেশ প্রকাশন, ঢাকা।
 এ, কে, এম, শামসুল আলম, ‌‌ময়নামতি, ১৯৭৬, ডিপার্টমেন্ট অফ আর্কিওলজি এন্ড মিউজিয়াম, ঢাকা।
 মোঃ শফিকুল আলম, ''এক্সভেশান এট রুপবনমুরা‌‌, ২০০০, ডিপার্টমেন্ট অফ আর্কিওলজি এন্ড মিউজিয়াম, ঢাকা।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ

ভারতীয় উপমহাদেশের প্রাচীন বিশ্ববিদ্যালয়
বাংলাদেশের বিশ্ব ঐতিহ্যবাহী স্থান
বাংলাদেশে বৌদ্ধ মঠ
বাংলাদেশের বিহার
কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
চট্টগ্রাম বিভাগের ভবন ও স্থাপনা
বাংলাদেশের প্রাক্তন জনবহুল স্থান
চট্টগ্রাম বিভাগ
বাংলাদেশে ধ্বংসাবশেষ
কুমিল্লা জেলা
বৌদ্ধ বিশ্ববিদ্যালয় ও কলেজ
চট্টগ্রাম বিভাগের ইতিহাস
ইউসুফ-জুলেখা

ইউসুফ-জোলেখা মধ্যযুগের পুঁথি লেখকদের রচিত বাংলা সাহিত্যের একটি প্রণয়-কাব্য। বাংলা সাহিত্যের প্রথম মুসলমান কবি শাহ মুহম্মদ সগীর, গৌড়ের সুলতান গিয়াসউদ্দিন আজম শাহের রাজত্বকালে(১৩৯৩-১৪০৯ খ্রিষ্টাব্দ) ইউসুফ-জোলেখা কাব্য রচনা করেন। শাহ মুহম্মদ সগীর ছাড়াও মধ্যযুগের আরো অনেক কবি ইউসুফ-জোলেখা নাম দিয়ে কাব্য রচনা করেন। তার মধ্যে আবদুল হাকিম, শাহ গরিবুল্লাহ, গোলাম সফাতুল্লাহ, সাদেক আলী এবং ফকির মোহাম্মদ উল্লেখযোগ্য।

উৎস 
শাহ মুহম্মদ সগীর এর ইউসুফ-জোলেখা কাব্যে সুপ্রাচীন প্রণয়কাহিনী উপজীব্য করা হয়েছে। বাইবেল ও কুরআন এ নৈতিক উপাখ্যান হিসেবে সংক্ষেপে এই কাহিনী বর্ণিত রয়েছে। ইরানের মহাকবি ফেরদৌসী (মৃত্যু ১০২৫ খ্রিষ্টাব্দ) এবং সূফীকবি জামী (মৃত্যু ১৪৯২ খ্রিষ্টাব্দ) মূল কাহিনী পল্লবিত করে ইউসুফ-জোলেখা নামে কাব্য রচনা করেছিলেন। তবে তাদের কাব্যের সাথে শাহ মুহম্মদ সগীরের কাহিনীর তেমন কোন মিল নেই। তবে ফেরদৌসীর কাব্যের রোমান্টিক বৈশিষ্ট্যের সঙ্গে শাহ মুহম্মদ সগীরের কাব্যের যথেষ্ট সামঞ্জস্য বিদ্যমান। ডঃ মুহম্মদ এনামুল হক অনুমান করেন, 'কুরআন ও ফেরদৌসীর কাব্য ব্যতীত মুসলিম কিংবদন্তিতে স্বীয়-প্রতিভায় নির্ভর করিয়াই শাহ মুহম্মদ সগীর তাহার ইউসুফ-জোলেখা কাব্য রচনা করেছিলেন'।

বিষয়বস্তু 
ইউসুফ-জোলেখা কাব্যের বিষয়বস্তু ইউসুফ ও জোলেখার প্রণয়কাহিনী। কাব্যের শুরুতে আল্লাহ ও রাসুলের বন্দনা, মাতাপিতা ও গুরুজনের প্রশংসা এবং রাজবন্দনা স্থান পেয়েছে। তৈমুস বাদশাহের কন্যা জোলেখা আজিজ মিশরের সাথে বিবাহ বন্ধনে আবদ্ধ হলেও ক্রীতদাস ইউসুফের প্রতি গভীরভাবে প্রেমাসক্ত হন। নানাভাবে আকৃষ্ট করেও তিনি ইউসুফকে বশীভূত করতে পারেননি। বহু ঘটনার মধ্য দিয়ে ইউসুফ মিশরের অধিপতি হন। ঘটনাক্রমে জোলেখা তখনও তার আকাঙ্ক্ষা পরিত্যাগ করেননি এবং পরে ইউসুফের মনেরও পরিবর্তন ঘটে। ফলে তাদের মিলন হয়। কাব্যের এই প্রধান কাহিনীর সাথে আরও অসংখ্য উপকাহিনী স্থান পেয়েছে। পরবর্তীত ইতিহাসে মুসলিম সাহিত্য এক গৌরবোজ্জ্বল ভূমিকায় স্থায় পায়।

তথ্যসূত্র

বাংলা কাব্য
মধ্যযুগের পুঁথি
১৫শ শতাব্দীর বই
বাংলা সাহিত্য
শাকিল ও'নিল

শাকিল ও'নিল (Shaquille O'Neal) (জন্ম ৬ মার্চ ১৯৭২) মার্কিন যুক্তরাষ্ট্রের এক বিখ্যাত ও অতি জনপ্রিয় বাস্কেটবল খেলোয়াড়। তিনি বিশালাকৃতির মানুষ - তার উচ্চতা ৭ ফুট ১ ইঞ্চি এবং ওজন তিন শতাধিক পাউন্ড। একই সাথে তিনি বাস্কেটবল মাঠে অসামান্য দক্ষতার অধিকারী। এ কারণে তার প্রজন্মের সবচেয়ে প্রতাপশালী বাস্কেটবল খেলোয়াড় হিসেবে তাকে গণ্য করা হয়। মিডিয়া ও দর্শকদের কাছে তিনি 'শ্যাক' নামেই সুপরিচিত।

খেলোয়াড়ী জীবনের শুরুতে ও'নিল লুইসিয়ানা স্টেট বিশ্ববিদ্যালয়ের হয়ে খেলেন। ১৯৯২-১৯৯৩ সালে জাতীয় বাস্কেটবল লীগ, সংক্ষেপে এন্‌বিএ-তে (NBA) যোগদান করেন অর্লান্ডো ম্যাজিক দলের পক্ষে। ৪ বছর অর্লান্ডোতে থাকার পর তিনি প্রসিদ্ধ লস্‌ এঞ্জেলিস লেকার্স দলে খেলতে চলে যান। শিকাগো বুল্‌স-এর প্রাক্তন প্রশিক্ষক ফিল জ্যাক্‌সনের অধীনে এবং লেকার্সের আরেক তারকা খেলোয়াড় কোবি ব্রায়ান্ট-কে (Kobe Bryant) সাথে করে ও'নিল চরম সফলতা অর্জন করেন। ২০০০ থেকে ২০০২ সাল পর্যন্ত টানা তিন বছর তারা এন্‌বিএ শিরোপা জয় করেন এবং প্রতিবারই ও'নিল ফাইনালের 'সবচেয়ে মূল্যবান খেলোয়াড়' খেতাবটি জিতে নেন।

সর্বমোট আট বছর তিনি লেকার্সে ছিলেন। ২০০৪ সালে ব্রায়ান্ট-এর সাথে তিক্ততার কারণে ও'নিল লেকার্স ত্যাগ করে মায়ামি হীট দলে স্থানান্তর করেন। সেখানে সহযোদ্ধা হিসেবে পান উঠতি তারকা ডোয়েইন ওয়েইড-কে (Dwyane Wade)। ২০০৬ সালে ও'নিল ও ওয়েইড মায়ামি দলকে এন্‌বিএ ফাইনালে নিয়ে যান।

১৯৯৬ সালে এন্‌বিএ ইতিহাসের সেরা ৫০ জন খেলোয়াড়ের তালিকায় তিনি অন্তর্ভুক্তি লাভ করেছিলেন। মাত্র ২৪ বছর বয়সে তিনিই ছিলেন সেই তালিকার সর্বকনিষ্ঠ খেলোয়াড়। বাস্কেটবল থেকে অবসর নেয়ার পর তিনি পুলিশ বাহিনীতে ঢোকার ইচ্ছা ব্যক্ত করেছেন।

তথ্যসূত্র 

মার্কিন বাস্কেটবল খেলোয়াড়
২১শ শতাব্দীর মার্কিন অভিনেতা
১৯৭২-এ জন্ম
জীবিত ব্যক্তি
২১শ শতাব্দীর মার্কিন র‍্যাপার
আফ্রিকান-মার্কিন পুরুষ র‍্যাপার
ইন্টারস্কোপ রেকর্ডসের শিল্পী
২১শ শতাব্দীর মার্কিন ব্যবসায়ী
২০শ শতাব্দীর মার্কিন ব্যবসায়ী
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন পুরুষ সঙ্গীতজ্ঞ
আফ্রো-মার্কিন অভিনেতা
আফ্রিকান-মার্কিন পুরুষ পেশাদার কুস্তিগির
মার্কিন নৃত্য সঙ্গীতজ্ঞ
মার্কিন ইলেকট্রনিক সঙ্গীতজ্ঞ
মার্কিন হিপ হপ ডিজে
মার্কিন বিনিয়োগকারী
মার্কিন চলচ্চিত্র অভিনেতা
মার্কিন পুরুষ পেশাদার কুস্তিগির
মার্কিন পুরুষ র‍্যাপার
মার্কিন পুরুষ বাস্কেটবল খেলোয়াড়
প্রযুক্তি ব্যবসায়ী
সেন্টার্স (বাস্কেটবল)
ইলেকট্রনিক ডান্স মিউজিক ডিজে
নিউ জার্সির অভিনেতা
১৯৯৬ গ্রীষ্মকালীন অলিম্পিকের পদক বিজয়ী
মার্কিন আপাতবাস্তব টেলিভিশন অনুষ্ঠানে অংশগ্রহণকারী
নিউ ইয়র্ক ফিল্ম একাডেমির প্রাক্তন শিক্ষার্থী
১৯৯৬ গ্রীষ্মকালীন অলিম্পিকের বাস্কেটবল খেলোয়াড়
ডিডিটি

‌‌‌ডিডিটি একটি গৃহস্থালী পরিষ্কারকরণে ব্যবহৃত রাসায়নিক যার পুরো নাম ডাইক্লোরো ডাইফেনাইল ট্রাইক্লোরো ইথেন‍। একটি মূলত একটি কীটনাশক।
স্নেহপদার্থে (অর্থাৎ তেলে) দ্রাব্য এই বিষ স্পর্শ করলে কীটপতঙ্গদের সোডিয়াম চ্যানেল বেশি খুলে গিয়ে পক্ষাঘাত ঘটে এবং কীটপতঙ্গ মারা যায়।

ডিডিটি আবিষ্কৃত হয়েছিল ১৮৭৪ সালে, তবে কীটনাশক হিসেবে এর ব্যবহার শুরু হয় ১৯৩৯ সাল থেকে। এটির ব্যবহার সেনাবাহিনী এবং জনসাধারণের কাছে জনপ্রিয়তা পায় দ্বিতীয় বিশ্বযুদ্ধের সময় ম্যালেরিয়া এবং টাইফাস নিয়ন্ত্রণে।

সুইডিশ রসায়নবিদ পল হারমান মুলার (Paul Hermann Müller) কীটনাশক হিসেবে ডিডটি-র ব্যবহার আবিষ্কারের জন্য ১৯৪৮ সালে চিকিৎসাবিদ্যায় নোবেল পুরস্কার লাভ করেন। দ্বিতীয় বিশ্বযুদ্ধ পরবর্তি সময়ে ডিডিটি কৃষি কাজে কীটনাশক হিসেবে ব্যবহৃত থাকে। তখনই এটির বিপুল পরিমাণ উৎপাদন শুরু হয়।

তথ্যসূত্র

বহিঃসংযোগ 

বিষাক্ততা
 DDT Technical Fact Sheet - National Pesticide Information Center
 EXTOXNET: Pesticide Information Profiles—DDT
 Scorecard: The Pollution Information Site—DDT 
 Interview with Barbara Cohn, PhD about DDT and breast cancer

পরিবেশের উপর প্রভাব
 Microbial Degradation of Pesticides
 Aerobic pathway of DDT metabolization
 Anaerobic pathway of DDT metabolization
 Pesticide residues in food 2000 : DDT
 Environmental Fate Evaluation of DDT, Chlordane and Lindane

রাজনীতি এবং ডিডিটি
 DDT, Eggshells, and Me Article from Reason magazine
 Rachel Carson, Mass Murderer?: The creation of an anti-environmental myth. Aaron Swartz, Extra!, September/October, 2007.

ম্যালেরিয়া এবং ডিডিটি
 "If Malaria's the Problem, DDT's Not the Only Answer", a Washington Post column by entomologist May Berenbaum
 'Andrew Spielman, Harvard School of Public Health, discusses environmentally friendly control of Malaria and uses of DDT Freeview video provided by the Vega Science Trust
 The DDT ban myth
 Malaria and the DDT Story
 Ugandan farmers push for DDT ban. Dated 31 May 2008 ABC News

কীটনাশক
জৈব যৌগ
ম্যালেরিয়া
জৈব-ক্লোরাইড কীটনাশক
পরিবেশের উপর কীটনাশকের প্রভাব
কীটতত্ত্ব
পরিবেশগত বিতর্কিত বিষয়
কীটনাশকের পরিবেশগত প্রভাব
বালাইনাশক
ভাসু বিহার

ভাসু বিহার বাংলাদেশের অন্যতম প্রাচীন প্রত্ন নিদর্শন। স্থানীয়রা একে নরপতির ধাপ হিসেবেও অভিহিত করে। এই প্রত্নস্থলে খননের ফলে পরবর্তী গুপ্তযুগের দুটি আয়তক্ষেত্রাকার বৌদ্ধ বিহার এবং একটি প্রায় ক্রুশাকৃতি মন্দির আবিষ্কৃত হয়েছে।

অবস্থান 
এটি বগুড়া জেলার শিবগঞ্জ উপজেলায়, মহাস্থানগড় থেকে ৬ কিলোমিটার পশ্চিমে বিহার ইউনিয়নের বিহার নামক গ্রামে অবস্থিত।

ইতিহাস 
ভাসুবিহার স্থানীয়ভাবে পরিচিত নরপতীর ধাপ নামে। এর অবস্থান শিবগঞ্জ উপজেলার বিহার হাটে। এখানে ১৯৭৩-৭৪ সালে প্রথমবারের মতো প্রত্নতাত্ত্বিক খনন শুরু হয় এবং তা পরবর্তী দুই মৌসুম অব্যাহত থাকে। ধারণা করা হয়, এটি একটি বৌদ্ধ সংঘারামের ধ্বংসাবশেষ। খননকার্যের ফলে সেখানে ব্রোঞ্জের বৌদ্ধমুর্তি, পোড়ামাটির ফলকসহ বিভিন্ন মূল্যবান প্রত্নতাত্ত্বিক বস্তু আবিষ্কৃত হয়েছে। চীনা পরিব্রাজক হিউয়েন সাঙ ৬৩৮ খ্রিষ্টাব্দে এখানে এসেছিলেন। তার ভ্রমণবিবরণীতে তিনি এটাকে 'পো-শি-পো' বা বিশ্ববিহার নামে উল্লেখ করেছেন। খুব সম্ভবত এটি বৌদ্ধদের ধর্মীয় বিদ্যাপীঠ হিসেবে গুরুত্বপূর্ণ ছিল। ব্রিটিশ আমলে ভাসুবিহারকে স্থানীয় মানুষরা 'ভুশ্বুবিহার' নামে আখ্যায়িত করেছে। বর্তমানে ভাসুবিহার অন্যতম পর্যটন স্পট হিসাবে পরিচিত লাভ করেছে।

অবকাঠামো 
খননের ফলে দুটি মধ্যম আকৃতির সংঘারাম এবং একটি মন্দিরের স্থাপত্তিক কাঠামো সহ প্রচুর প্রত্নবস্তু পাওয়া যায়। ছোট সংঘারামটির আয়তন উত্তর-দক্ষিণে ৪৯ মিটার এবং পূর্ব-পশ্চিমে ৪৬ মিটার। এর চার বাহুতে ভিক্ষুদের ২৬টি কক্ষ রয়েছে। কক্ষগুলির সামনে চারদিকে ঘোরানো বারান্দা এবং পূর্ব বাহুর মাঝখানে প্রবেশ পথ আছে। বড় সংঘারামটি ছোটটির মতই দেখতে তবে এর আয়তন ও কক্ষ সংখ্যা বেশি। বড় আকারের একটি খোলা অংশকে ঘিরে এসব ছোট আকারের বৌদ্ধভিক্ষুদের আবাসকক্ষ। দেখে মনে হয় খোলা বড় অংশটি ছিল মিলনায়তন।
যে মন্দিরের কাঠামো পাওয়া গেছে তার মাঝখানে বর্গাকার মণ্ডপ এবং চারপাশে ধাপে ধাপে উন্নিত প্রদক্ষিণ পথ আছে। এখানে প্রায় ৮০০ প্রত্নবস্তু পাওয়া গেছে। তার মধ্যে ছিল ক্ষুদ্রাকৃতির মূর্তি, পোড়ামাটির ফলক ও সিলমোহর, মূল্যবান পাথরের গুটিকা, অলংকৃত ইট ও ফলক, মাটির প্রদীপ, পাত্রের টুকরা সহ অসংখ্য প্রত্নবস্তু।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 
 শিবগঞ্জের দুই বিহার 

বৌদ্ধধর্ম
বাংলাদেশের প্রাচীন নিদর্শন
বগুড়া জেলার প্রত্নতাত্ত্বিক স্থাপনা
বাংলাদেশের বিহার
বগুড়া জেলার দর্শনীয় স্থান
বাংলাদেশের প্রত্নতাত্ত্বিক স্থান
বাংলাদেশে বৌদ্ধ মঠ
বৌদ্ধ বিশ্ববিদ্যালয় ও কলেজ
বলধা গার্ডেন

বলধা গার্ডেন ঢাকার ওয়ারী এলাকায় অবস্থিত একটি উদ্ভিদ উদ্যান। এই উদ্যানে প্রচুর দূর্লভ প্রজাতির উদ্ভিদ রয়েছে। তদানীন্তন ঢাকা জেলা, বর্তমান গাজীপুর জেলার বলধার জমিদার নরেন্দ্রনারায়ণ রায় চৌধুরী ১৯০৯ খ্রিষ্টাব্দে বলধা গার্ডেনের সূচনা করেন। তিনি দুটি উদ্যান তৈরি করেন। প্রথম উদ্যানটির নাম রাখেন "সাইকী"। পরবর্তিতে তৈরি করা হয় দ্বিতীয় উদ্যান "সিবলী"। নরেন্দ্রনারায়ণ রায় চৌধুরীর মৃত্যুর পর কোনো এক সময়ে এ দুটি উদ্যানকে সম্মিলিতভাবে বলধা গার্ডেন নামে আখ্যায়িত করা হতে থাকে। ৩.৩৮ একর জায়গার উপর এই উদ্যান নির্মাণ করা হয়েছে। নরেন্দ্রনারায়ণ এখানে একটি পারিবারিক জাদুঘরও প্রতিষ্ঠা করেছিলেন।

নামকরণ 
বিখ্যাত এই গার্ডেনের মালিক ছিলেন জমিদার নারায়ণ চন্দ্র চৌধুরী। উনিশ শতকের শেষের দিকে এটি ছিল বলধার সেই জমিদারের বাগানবাড়ি। যা তখন ঢাকার উচ্চবিত্তদের সাংস্কৃতিক কেন্দ্র হয়ে উঠেছিল। নিয়মিত সেখানে বসতো গান বাজনার আসর। ধারণা করা হয় বলধা নাম থেকেই বলধা গার্ডেনের নামকরণ হয়েছে।

ইতিহাস 
জমিদার নারায়ণ চন্দ্র চৌধুরী পৃথিবীর বিভিন্ন দেশ থেকে নানারকম ফুলগাছ ও অন্যান্য উদ্ভিদ এনে রোপন করেছেন নিজের তৈরী এ গার্ডেনটিতে। বলধা গার্ডেন প্রকৃতপক্ষে ফুল ও উদ্ভিদের একটি মিউজিয়াম। তবে সত্যিকারের একটি মিউজিয়ামও ছিল বলধা গার্ডেনে। তাতে কয়েকটি ধাতব মূর্তি ছিল।
বলধা গার্ডেনে যেমন দেশ বিদেশের বিভিন্ন উদ্ভিদ রয়েছে ঠিক তেমনি দেশ বিদেশের খ্যাতিমান লোকেরা বলধা গার্ডেন দেখতে আসতেন। এখনো বলধা গার্ডেন নিয়ে ঢাকাবাসীর আগ্রহের কমতি নেই। রবীন্দ্রনাথ ঠাকুরও বলধা গার্ডেন পরিদর্শন করেছিলেন। তখন তিনি এ গার্ডেনের বহু বিদেশী ফুলের বাংলা নামকরণ করেছিলেন।

ব্যবস্থাপনা 
১৯৪৩ খ্রিষ্টাব্দে নরেন্দ্র নারায়ণচৌধুরীর মৃত্যুর পর কলকাতা হাইকোর্টের নিয়ন্ত্রণ ট্রাস্টের মাধ্যমে এর তদারকি ও পরিচালনা করা হয়। ১৯৫১ খ্রিষ্টাব্দে পাকিস্তান সরকারের আমলে কোর্ট অব ওয়ার্ডস্‌ বাগানের ব্যবস্থাপনায় নিয়োজিত ছিল। কিন্তু তাদের দুর্বল ব্যবস্থাপনাযর কারণে বাগানের অবস্থার অবনতি হওয়ায় পাকিস্তান সরকার বাগানের ঐতিহ্য ধরে রাখার জন্য ১৯৬২ খ্রিষ্টাব্দে বলধা গার্ডেনের ব্যবস্থাপনার দায়িত্ব দেয় পূর্ব পাকিস্তান সরকারের বন বিভাগকে। বর্তমানে এটি জাতীয় উদ্ভিদ উদ্যানের এখতিয়ারভুক্ত দূরস্থ বাগান।

এ বাগানের মোট ৮০০ প্রজাতির প্রায় ১৮,০০০ উদ্ভিদ আছে। শিক্ষার্থী ও দর্শণার্থিদেরজন্য এ বাগান উন্মুক্ত। সীবলী অংশ প্রতিদিন সকাল ৮.০০ থেকে দুপুর ১২.০০টা পর্যন্ত ও বিকাল ২.০০ ঘটিকা হতে ৫.০০ ঘটিকা পর্যন্ত এই উদ্যান দর্শনার্থীদের জন্য খোলা থাকে।

সাইকী ও সীবলী 
বলধা গার্ডেন দু'টি অংশে বিভক্ত একটি অংশের নাম সাইকী এবং অন্যটি সিবলী। সাইকী অর্থ আত্মা ও সিবলী অর্থ প্রকৃতির দেবী। দুটি শব্দই গ্রিক পৌরাণিক শব্দ।

সাইকী 
এর সাইকী অংশের প্রধান আকর্ষণ হচ্ছে নীল, লাল, সাদা, হলুদ, জাতের শাপলায় ভরা অনেক গুলো শাপলা হাউজ, বিরল প্রজাতির দেশী বিদেশী ক্যাকটাস, অর্কিড, এনথুরিয়াম, ভূজ্জ পত্র গাছ, বিচিত্র বকুল, আমাজান লিলি ও সুরংগ সহ একটি ছায়াতর ঘর।

সিবলী 
এর সিবলী অংশের মূল আকর্ষণ হচ্ছে শংখ নদ, পুকুর, ক্যামেলিয়া, আশোক, আফ্রিকান টিউলিপস। এখানে আরো আছে সূর্যঘড়ি, জয় হাউজ। বিশ্বকবি রবীন্দ্রনাথ এই জয় হাউসে বসে এখানকার ক্যামেলিয়া ফুলের সৌন্দর্য্যে মুগ্ধ হয়ে তার বিখ্যাত "ক্যামেলিয়া" কবিতাটি লিখেছিলেন।

চিত্রশালা

আরও দেখুন
বলধা জমিদার বাড়ি

তথ্যসূত্র

বহিঃসংযোগ 

ঢাকার উদ্যান
বাংলাদেশের সংরক্ষিত এলাকা
ঢাকা জেলার দর্শনীয় স্থান
বাংলাদেশের উদ্ভিদ উদ্যান
পুরান ঢাকা
ইউলিসিস (উপন্যাস)

ইউলিসিস একটি আধুনিক উপন্যাস যা আইরিশ লেখক জেমস জয়েস-এর কালজয়ী সৃষ্টি। ১৯২২ সালে এই গ্রন্থটি প্রকাশিত হয়। অধিকাংশ সাহিত্য সমালোচকরা ইউলিসিস-কে ইংরেজি ভাষায় লিখিত বিংশ শতাব্দীর শ্রেষ্ঠ উপন্যাস বলে গণ্য করে থাকেন।

ইউলিসিস-এর কাহিনী একটিমাত্র দিনকে ঘিরে। ১৯০৪ সালের ১৬ জুন। এই সাধারণ একটি দিনে এক সাধারণ নাগরিক লেওপোল্ড ব্লুম (Leopold Bloom) ডাবলিন শহরের এক প্রান্ত থেকে আরেক প্রান্ত পর্যন্ত ঘুরে বেড়ান নানা কাজে। প্রাচীন গ্রিক কবি হোমার-এর রচিত মহাকাব্য ওডিসি-র সাথে উপন্যাসটির অনেক সাদৃশ্য খুঁজে পাওয়া যায়। ওডিসি কাব্যের বীর ইউলিসিস-এর নামেই উপন্যাসের নামকরণ। জয়েস-এর ভক্তরা ১৬ জুন দিনটিকে ব্লুম-দিবস (Bloomsday) হিসেবে পালন করে থাকেন।

ইউলিসিস বিশাল এক গ্রন্থ। কোন কোন সংস্করণের দৈর্ঘ্য হাজার পৃষ্ঠার উপরে চলে গিয়েছে। বিগত আশি বছর ধরে সাহিত্য বিশারদরা বইটির চুলচেরা বিশ্লেষণ করে যাচ্ছেন। বইটি সাহিত্যাঙ্গণে অনেক বিতর্কেরও জন্ম দিয়েছে।

বিংশ শতকের শুরুতে আধুনিকতাবাদ (modernism) নামে যে সাহিত্যধারার সৃষ্টি হয়, ইউলিসিস তার অতি ঊতকৃষ্ট একটি উদাহরণ। বিরতিহীন চৈতন্যবর্ণনার (stream of consciousness) অনবদ্য প্রয়োগের জন্যে উপন্যাসটি যথার্থই বিখ্যাত। এ ছাড়াও জয়েস-এর অভিনব গদ্যশৈলী, গদ্য নিয়ে বিচিত্র সব পরীক্ষা-নিরীক্ষা, কুশলী চরিত্রায়ন ও চমতকার রসবোধ বইটিকে স্বতন্ত্রতা এনে দিয়েছে। তবে বইটি বেশ দুরূহপাঠ্য যে কারণে কেউ কেউ এর সমালোচনা করেছেন।

১৯৯৯ সালে মার্কিন যুক্তরাষ্ট্রের প্রখ্যাত প্রকাশক মডার্ন লাইব্রেরী শতাব্দীর সেরা ১০০টি ইংরেজি উপন্যাসের তালিকা প্রনয়ন করে। ইউলিসিস তালিকার শীর্ষে স্থান পায়।

তথ্যসূত্র 

ইংরেজি উপন্যাস
মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
জেমস জয়েসের উপন্যাস
উপন্যাসে ব্যভিচার
বিবাচনকৃত বই
আধুনিক উপন্যাস
পর্বক্রমে প্রথম প্রকাশিত উপন্যাস
ক্যালিফোর্নিয়া ইনস্টিটিউট অব টেকনোলজি

ক্যালিফোর্নিয়া ইনস্টিটিউট অব টেকনোলজি () যুক্তরাষ্ট্রের ক্যালিফোর্নিয়া রাজ্যের পাসাডেনায় অবস্থিত একটি বেসরকারী বিশ্ববিদ্যালয়। বিশ্ববিদ্যালয়টিতে প্রাকৃতিক বিজ্ঞান ও প্রকৌশলের উপর জোর দেয়া হয়। এছাড়াও এখানে নাসার স্বায়ত্বশাসিত জেট প্রোপালশন ল্যাবরেটরি অবস্থিত, যেটিতে নাসার বেশিরভাগ মহাশূন্যযানের ডিজাইন ও কার্যকারিতা দেখাশোনা করা হয়। ছাত্রসংখ্যার দিক থেকে ক্যালটেক একটি ছোট বিশ্ববিদ্যালয় হলেও এটি বিভিন্ন বিশ্ব র‌্যাঙ্কিংয়ে সেরা দশ বিশ্ববিদ্যালয়ের একটি হিসেবে স্থান পেয়ে আসছে। এর ৩১ জন শিক্ষার্থী ও শিক্ষক নোবেল পুরস্কারে ভূষিত হয়েছেন। এর ছয়জন শিক্ষার্থী টুরিং পুরস্কার অর্জন করেছেন।

র‌্যাঙ্কিং

বিখ্যাত শিক্ষার্থী 
 কার্ল ডেভিড অ্যান্ডারসন, পদার্থবিজ্ঞানে নোবেল পুরস্কার বিজয়ী, ১৯৩৬
 জেমস রেইনওয়াটার, পদার্থবিজ্ঞানে নোবেল পুরস্কার বিজয়ী, ১৯৭৫
 ডোনাল্ড কানুথ, টুরিং পুরস্কার বিজয়ী, ১৯৭৪
 গর্ডন মুর, ন্যাশনাল মেডেল অব টেকনোলজি অ্যান্ড ইনোভেশন ১৯৯০আইইই মেডেল অব অনার ২০০৮
 উইলিয়াম ব্র্যাডফোর্ড শকলি, পদার্থবিজ্ঞানে নোবেল পুরস্কার ১৯৫৬, আইইই মেডেল অব অনার ১৯৮০
 জন রবিনসন পিয়ার্স, স্টুয়ার্ট ব্যালেন্টাইন মেডেল (১৯৬০), আইইইই এডিসন মেডেল (১৯৬৩), আইইইই মেডেল অব অনার (১৯৭৫), মার্কনি প্রাইজ (১৯৭৯), জাপান প্রাইজ (১৯৮৫), চার্লস স্টার্ক ড্র্যাপার প্রাইজ (১৯৯৫)
 এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭
 হ্যারল্ড রোজেন, এল এম এরিকসন ইন্টারন্যাশনাল প্রাইজ ১৯৬৭, আইইইই আলেক্সান্ডার গ্রাহাম বেল মেডেল ১৯৮২, ন্যাশনাল মেডেল অব টেকনোলজি অ্যান্ড ইনোভেশন ১৯৮৫, লস স্টার্ক ড্র্যাপার প্রাইজ]] ১৯৯৫
 জেরাল্ড অ্যাশ, আইইইই আলেক্সান্ডার গ্রাহাম বেল মেডেল ১৯৮৯
 রবার্ট ম্যাকএলিস, আইইইই আলেক্সান্ডার গ্রাহাম বেল মেডেল ২০০৯
 রিচার্ড স্টিফেন মুলার, আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড ২০১৩
 লিরয় এডওয়ার্ড হুড

বিখ্যাত শিক্ষক 
 রিচার্ড ফাইনম্যান, পদার্থবিজ্ঞানে নোবেল পুরস্কার বিজয়ী, ১৯৬৫
 মারি গেল-মান, পদার্থবিজ্ঞানে নোবেল পুরস্কার বিজয়ী, ১৯৬৯
 লিনাস পাউলিং, রসায়নে নোবেল পুরস্কার বিজয়ী, ১৯৫৪ এবং শান্তিতে নোবেল পুরস্কার বিজয়ী, ১৯৬৩
 রবার্ট ম্যাকএলিস, আইইইই আলেক্সান্ডার গ্রাহাম বেল মেডেল ২০০৯

তথ্যসূত্র

বহিঃসংযোগ 

 
 Official athletics website
 History of Caltech  — at the official Nobel Prize website.

মার্কিন যুক্তরাষ্ট্রের বিশ্ববিদ্যালয়
ক্যালিফোর্নিয়ার বিশ্ববিদ্যালয় ও কলেজ
ক্যালিফোর্নিয়া ইনস্টিটিউট অব টেকনোলজি
১৮৯১-এ প্রতিষ্ঠিত শিক্ষাপ্রতিষ্ঠান
মার্কিন যুক্তরাষ্ট্রের প্রযুক্তি বিশ্ববিদ্যালয়
হলি ক্রস কলেজ, ঢাকা

হলি ক্রস কলেজ একটি ক্যাথলিক উচ্চ মাধ্যমিক কলেজ। পবিত্র ক্রুশ সংঘের সন্ন্যাসিনীদের দ্বারা কলেজটি পরিচালিত হয়। এটি ঢাকার তেজগাঁও এলাকায় অবস্থিত। এখানে বিজ্ঞান, মানবিক ও বাণিজ্য তিন বিভাগে শিক্ষা কার্যক্রম চালু রয়েছে। কলেজটির বর্তমান অধ্যক্ষ পবিত্র ক্রুশ সংঘের সন্ন্যাসিনী শিখা গোমেজ।

ইতিহাস 
ভারত ভাগের পর ঢাকার আর্চবিশপ  লরেন্স গ্রেইনার, সিএসসি পূর্ব পাকিস্তানে মেয়েদের শিক্ষা বিস্তারে পবিত্র ক্রুশ সংঘের (হলি ক্রস) সিস্টারদের বিশেষভাবে অনুরোধ জানালেন পূর্ব পাকিস্তানে মেয়েদের জন্য একটি কলেজ প্রতিষ্ঠার জন্য। ১৯৫০ সাল, ১ নভেম্বর পাঁচ জন ছাত্রী নিয়ে হলি ক্রস কলেজের অগ্রযাত্রা শুরু হয়। সিস্টার আগস্টিন মারী ১৯৫০ সালের ১ নভেম্বর থেকে দায়িত্ব পালন শুরু করেন। ১৯৬৬ সাল পর্যন্ত তিনি দায়িত্ব পালন করেন। ১৯৬৬ সালে সিস্টার যোসেফ মেরী, সিএসসি কলেজের দ্বিতীয় অধ্যক্ষারূপে দায়িত্ব পালন করেন। ১৯৭১ থেকে ১৯৭২ সাল পর্যন্ত মিসেস গার্টি আব্বাস অধ্যক্ষা ছিলেন। ১৯৭২-২০১০ সালের ৩০শে জুন পর্যন্ত এই সুদীর্ঘকাল সিস্টার মেরিয়ান টিরিজা অধ্যক্ষা হিসাবে দায়িত্ব পালন করেন। এই অর্ন্তবর্তীকালীন  বিভিন্ন সময়ে ভারপ্রাপ্ত অধ্যক্ষা হিসাবে দায়িত্ব পালন করেছেন সিস্টার যোয়্যান, সিএসসি, সিস্টার রোজ বার্ণার্ড, সিএসসি, এবং সিস্টার যোসেফ মেরী, সিএসসি।বর্তমানে জুলাই ০১,২০১০ সাল থেকে অধ্যক্ষা হিসাবে দায়িত্ব পালন করছেন সিস্টার শিখা গমেজ, সিএসসি।

১৯৭৫ সালে কলেজের রজত জয়ন্তী এবং ২০০০ সালের কলেজের সুবর্ণ জয়ন্তী পালিত হয়। বর্তমানে ৪৫ জন দক্ষ ও  অভিজ্ঞ শিক্ষক এখানে শিক্ষা ও অন্যান্য কার্যক্রম চালিয়ে নিচ্ছেন।  একাদশ, দ্বাদশ ও পরীক্ষার্থী মিলিয়ে ছাত্রী সংখ্যা প্রায় ২৫০০।

১৯৬০ সালে অ্যালামনায়েক এসোসিয়েশন আরম্ভ হয়।

কলেজ শুরুর পর্যায়ে শুধু মানবিক বিভাগ ছিল। ১৯৬২ সালে ঢাকা বোর্ডের অনুমোদনে এখানে বিজ্ঞান বিভাগ খোলা হয় এবং ২০০৫ সালে কলেজে ব্যবসায় শিক্ষা বিভাগ খোলা হয়। ১৯৫৪ সালে কলেজে ঢাকা বিশ্ববিদ্যালয়ের অধীনে বি.এ ক্লাস ছিল। ১৯৭০ সালে তা বন্ধ করে দেয়া হয়। ১৯৫২ সাল থেকে কলেজ সংলগ্ন ছাত্রীহোস্টেল ছিল। ১৯৭১ সাল পর্যন্ত  কলেজে ইংরেজি মাধ্যমে শিক্ষাদান করা হত। ১৯৭২ সাল থেকে সরকারী নির্দেশ অনুযায়ী তা বাংলা মাধ্যমে পরিবর্তিত হয়। ২০০৮ সালে কলেজের নবনির্মিত ভবন, অডিটোরিয়াম উদ্বোধন করা হয়েছে।

২০০৮ সাল থেকে কলেজে দ্বিতীয় শিফট চালু  করা হয়।

কলেজ ইউনিফর্ম 
হলি ক্রস কলেজের ইউনিফর্ম সম্পূর্ণ সাদা রঙের। সাদা ফ্রক, সাদা পায়জামা, সাদা ওড়না, সাদা মোজা, সাদা জুতা, সাদা বেল্ট নিয়ে কলেজটির ইউনিফর্ম।

সহশিক্ষা কার্যক্রম 
 বিভিন্ন ক্লাব: বিতর্ক ক্লাব, বিজ্ঞান ক্লাব,English Language Club, Business Club.
 বছরে একবার আর্ট কম্পিটিশন আয়োজন করা হয়।
 বার্ষিক ম্যাগাজিন: স্ক্রাইব, জ্যোতি,কেন্দ্রিকা

 শিক্ষামূলক ছবি প্রদর্শনী, সেমিনার আয়োজন

উল্লেখযোগ্য শিক্ষার্থী 
 শিরীন শারমিন চৌধুরী - বাংলাদেশের প্রথম নারী স্পিকার
 দীপু মনি  - বাংলাদেশ সরকারের সাবেক সমাজক্যাণ মন্ত্রী
 মীরজাদী সেব্রিনা ফ্লোরা - রোগতত্ত্ব, রোগ নিয়ন্ত্রণ ও গবেষণা ইনস্টিটিউটের (আইইডিসিআর) এর পরিচালক
 সুবর্ণা মুস্তাফা - বিশিষ্ট অভিনেত্রী ও সাবেক সাংসদ
 ব্যারিস্টার রুমিন ফারহানা- সাবেক সংসদ সদস্য।
 ফাহমিদা কাদের-একজন বিচারপতি।
 সৈয়দা রিজওয়ানা হাসান, বাংলাদেশের অন্তর্বর্তীকালীন সরকারের উপদেষ্টা

আরও দেখুন

তথ্যসূত্র

বহিঃসংযোগ 
 
 

১৯৫০-এ প্রতিষ্ঠিত
ঢাকা জেলার মহাবিদ্যালয়
ঢাকার শিক্ষাপ্রতিষ্ঠান
খ্রিস্টান শিক্ষাপ্রতিষ্ঠান
১৯৫০-এ প্রতিষ্ঠিত শিক্ষাপ্রতিষ্ঠান

১৯৫১-এ প্রতিষ্ঠিত শিক্ষাপ্রতিষ্ঠান
ঢাকা জেলার বিদ্যালয়
১৯৫১-এ পূর্ব পাকিস্তানে প্রতিষ্ঠিত